ดอลล์แข็งค่า-มาตรการเยียวยาศก.สหรัฐฯ ไม่ชัดเจน ฉุดทองคำดิ่งหนัก “ทองไทย” ร่วงตาม 200 บ.
"สมาคมค้าทองคำ" รายงานราคาทอง เปิดตลาดเช้านี้ "ทองไทย" ร่วงพรวดตามตลาดโลก หลังได้รับแรงกดดันจากเงินดอลล์แข็งค่า-มาตรการเยียวยาศก. สหรัฐฯ ไม่ชัดเจน 
"สมาคมค้าทองคำ" รายงานราคาทอง เปิดตลาดเช้านี้ "ทองไทย" ร่วงพรวดตามตลาดโลก หลังได้รับแรงกดดันจากเงินดอลล์แข็งค่า-มาตรการเยียวยาศก. สหรัฐฯ ไม่ชัดเจน
22 ก.ย. 2563

สมาคมค้าทองคำ รายงานราคาทอง (96.5%) วันนี้ (22 ก.ย..63) เมื่อเวลา 09.30 น.ที่ผ่านมา ร่วงพรวดเดียว 200 บาท เมื่อเทียบกับประกาศราคาซื้อขายครั้งสุดท้ายของวันจันทร์ (21 ก.ย.) ที่มีการประกาศราคาทั้งหมด 6 รอบ(คงที่ 1/ ขึ้น 2 /ลง 3) ราคารวมปรับลดลง 50 บาท
โดยราคาทองคำแท่งวันนี้ รับซื้ออยู่ที่บาทละ 28,300.00 บาท ขายออกที่ราคาบาทละ 28,400.00 บาท
ทองรูปพรรณ รับซื้ออยู่ที่ราคาบาทละ 27,788.28 บาท ขายออกที่บาทละ 28,900.00 บาท
ราคาทองคําตลาดโลกเช้านี้เคลื่อนไหวที่บริเวณ 1,911 ดอลลาร์ หลังจากปิดตลาดเมื่อคืนวันศุกร์ที่ผ่านมาร่วงหนัก 51.5 ดอลลาร์ สู่ระดับ 1,910.6 ดอลลาร์ เนื่องมาจากได้รับแรงกดดันจากการแข็งค่าของสกุลเงินดอลลาร์ และนอกจากนี้ ความไม่แน่นอนเกี่ยวกับการออกมาตรการเยียวยาเศรษฐกิจรอบใหม่ในสหรัฐ เป็นอีกปัจจัยฉุดราคาทองคำร่วงหนักดังกล่าว